CELEX: 62016CN0439
Language: el
Date: 2016-08-05 00:00:00
Title: Υπόθεση C-439/16: Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 5 Αυγούστου 2016 — Ποινική δίκη κατά Emil Milev

3.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 364/12
            
         
      Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 5 Αυγούστου 2016 — Ποινική δίκη κατά Emil Milev
      (Υπόθεση C-439/16)
      (2016/C 364/07)
      Γλώσσα διαδικασίας: η βουλγαρική
      
         Αιτούν δικαστήριο
      
      Spetsializiran nakazatelen sad
      
         Ποινική δίκη κατά
      
      Emil Milev
      
         Προδικαστικό ερώτημα
      
      Είναι σύμφωνο με τα άρθρα 3 και 6 της οδηγίας 2016/343 της 9ης Μαρτίου 2016 (που αφορούν το τεκμήριο αθωότητας και το βάρος αποδείξεως στις ποινικές διαδικασίες, αντίστοιχα) νομολογιακό προηγούμενο — συγκεκριμένα, δεσμευτική γνωμοδότηση του Varhoven Sad [Ανώτατου Ακυρωτικού Δικαστηρίου της Βουλγαρίας] (εκδοθείσα μετά τη θέσπιση της οδηγίας 2016/343 (1) της 9ης Μαρτίου 2016, αλλά πριν από την εκπνοή της προθεσμίας για τη μεταφορά της στην εσωτερική έννομη τάξη), σύμφωνα με την οποία το Varhoven Sad, αφού διαπίστωσε ότι υπάρχει σύγκρουση μεταξύ, αφενός, του άρθρου 5, παράγραφος 4, σε συνδυασμό με το άρθρο 5, παράγραφος 1, στοιχείο γ', της Ευρωπαϊκής Σύμβασης για την Προάσπιση των Δικαιωμάτων του Ανθρώπου και των Θεμελιωδών Ελευθεριών (ΕΣΔΑ) και, αφετέρου, του εθνικού δικαίου (άρθρο 270, παράγραφος 2, του Nakazatelno-protsesualen kodeks) [βουλγαρικού κώδικα ποινικής δικονομίας], ως προς το ζήτημα αν πρέπει να εξετάζονται οι αποχρώσες ενδείξεις ενοχής του κατηγορουμένου για αδίκημα (στο πλαίσιο του ελέγχου της νομιμότητας της παράτασης ισχύος του περιοριστικού μέτρου της «προσωρινής κράτησης» αφότου ποινική υπόθεση έχει παραπεμφθεί στο ακροατήριο), κατέληξε κατ’ ουσίαν ότι τα εθνικά δικαστήρια είναι ελεύθερα να αποφασίζουν αν πρέπει να συμμορφωθούν με την [ΕΣΔΑ] ή όχι;
      
         (1)  Οδηγία (ΕΕ) 2016/343 του Ευρωπαϊκού Κοινοβουλίου και του Συμβουλίου της 9ης Μαρτίου 2016 για την ενίσχυση ορισμένων πτυχών του τεκμηρίου αθωότητας και του δικαιώματος παράστασης του κατηγορουμένου στη δίκη του στο πλαίσιο ποινικής διαδικασίας (ΕΕ 2016, L 65, σ. 1).